Rebellie, al vir eeue in die bloed van die Boere-Afrikaner Deel 1 | SAUK.co.za - Nuus.info
Ons kyk na die oorsprong van die Afrikaner en die rebellies wat daarmee saam gegaan het deur Merthinus van Bart
Genl. Louis Botha, eerste premier van Suid-Afrika na Uniewording in 1910, besluit om namens Brittanje tot die Eerste Wereldoorlog toe te tree. Dit het die vonk verskaf vir die Rebellie van 1914. Die skets is deur DC Boonzaier van De Burger.
'n Kommando rebelle het die regeringstroepe van genls. Louis Botha en Jan Smuts, minister van verdediging, aangepak. Hulle was egter te min om die rebellie te laat slaag, Wat hulle wel reggekry het, was om aan die nageslag te wys dat 'n mens nie met jou moet laat mors nie, en dat 'n regering se wanpraktyke nie net gelate aanvaar mag word nie.
Die Slag van Haarlemmermeer het op 26 Mei 1573 plaasgevind , toe die Watergeuse in hul vissersbote die Spaanse galjoene aangepak het. Hulle het die Rooms-Katolieke vreemdelinge oorweldig en uiteindelik uit hul vaderland verdryf. Hul geloof en samewerking het deurslag tot hul oorwinning gegee. Die slagspreuk van die Zuid-Afrikaansche Republiek van Paul Kruger was Eendragt Maakt Mag. Dit was ook die slagspreuk van die Watergeuse. Die kunswerk hang in die Rijksmuseum in Amsterdam
Hierdie heroïese Bataviere en Watergeusewat vir hul vryheid tot die dood toe geveg het, was die voorouers van die Dietse nedersetters aan die suidpunt van Afrika. In die gene van daardie Kaapse pioniers het die rebelsheid, standvastigheid en deursettingsvermoë van hul vrome voorouers permanent gesetel en het dit hulle en hul nageslagte in staat gestel om oor drie eeue heen as Afrikaners hulle betreklik vry van die dwingelandy van oorheersing deur vreemde, tirannieke heersers te worstel.
Deur daardie Hugenote-afstammelinge is dieBybel in Afrikaans vertaal en is die Afrikaanse uitgewersbedryf op sy voete geplaas. En ook hier het die georganiseerde wynbedryf wortel geskiet.
Tirannie van W.A . van der Stel: Toe W.A. van der Stel, in 1699 aangestel word as goewerneur aan die Kaap de Goeie Hoop in die plek van sy vader, Simon, en hy in 'n tiran ontpop wat die lewe vir die Vryburgers en die Hugenote onuitstaanbaar gemaak het – deur onder meer 'n monopolie van die handel vir hom en sy vriendekring te bewerkstellig, en die burgery onderdrukkend met 'n ysterhand te regeer – het laasgenoemde, nou boere van Dietse en Hugenote afkoms, dieselfde rebelsheid as hul voorouers openbaar deur Van der Stel en sy onderdrukkende elite nie net teen te staan nie, maar op vernuftige wyse in Nederland by die Here XVII te gaan verkla.
Die Vryburgers wat die tirannie van WA van der Stel en sy nepotistiese vriendekring nie langer kon verduur nie, het hom by die Here XVII in Nederland gaan verkla. Hulle het 'n skets van Vergelegen, Van der Stel se landgoed aan die voet van die Helderberg by Somerset-Wes, saamgeneem. Die Here XVII het hom egter na Nederland herroep, en saam met hom sy vriendekring wat die lewe vir die Kapenaars so onaangenaam gemaak het. Die Vryburgers wat die protesaksie gelei het, was meestal Hugenote en hul nasate. Hulle is vir "rebelle" deur Van der Stel en kie. uitgekryt.
Enkele oorlogskepe van die reuse- Britse oorlogsvloot het in 1806 in Tafelbaai aangekom met die doel om die Kaap die Goeie Hoop van die Bataafse Republiek met wapengeweld af te vat. Die gravure aan die onderkant van die skildery beeld die slag van Blaauwberg uit. Die Britse soldate het by Melkbosstrand aan wal gegaan en die Kaapse weermag in die duine teenoor Bloubergstrand en die Blaauwberg, eintlik 'n koppie, aangepak. Die Kaapse garnisoen het deels uit huursoldate bestaan, en hulle het lafhartig op die vlug geslaan toe hulle die oormag Britse soldate gewaar. Die Kaapse weermag, saamgestel uit Vryburgers, Moslem-kanonniers en die Hottentotkorps, het egter dapper geveg. Dit was egter tevergeefs. Die oormag was te groot. Maar hierdie burgermag sal altyd Suid-Afrika se helde bly omdat hulle teen tirannie vir vryheid en reg geveg het,
William Wallace, was 'n Skotse rebel teen Engelse oorheersing. In die voortreflike rolprent "Braveheart: word sy vryheidstryd treffend uitgebeeld.
Robert de Bruce, was eerste koning van die Skotte nadat hulle hul vryheidsstryd teen Engelse oorheersing gewen het. Die Skotse Setlaars van 1820 aan die Kaap het dieselfde vurige teenstand teen oorheersing deur Engelse tiranne getoon.
Thomas Pringle, was die Skotse joernalis wat lord Charles Somerset op sy plek gesit het. Hy het later na Londen gegaan om die veldtog teen Britse slawerny aan te voer. Hy het daar onthul dat die Britte aan die Kaap lustig met slawerny van die inheemse bevolking voortgaan in weerwil van die formele afskaffing van die slawebedryf. Sy nagelate geskrifte daaroor word vandag nog deur die Britte geignoreer.
In Marthinus na Bart se boek Kaap van Slawe: Die Britse slawebedryf van 1562 tot 1910: Met spesiale verwysing na die Kaap die Goeie Hoop vanaf 1680, wat in 2012 by Historical Media verskyn het, word hierdie wrede geskiedenis die eerste keer onthul.